tomron87/hebrew-wikipedia-sentences-corpus huggingface dataset:
בשנת 2020 הגיעה הפריצה הגדולה של הלהקה, כאשר הוציאה את המיני-אלבום הראשון שלה, Reminiscence.
מתוך המיני-אלבום יצא הלהיט הבינלאומי "Dun Dun", שצבר למעלה מ-12 מיליון צפיות בפחות מיממה.
הקליפ עצמו צבר למעלה מ-150 מיליון צפיות בשבועות בודדים.
השיר הגיע למקום ה-85 במצעד השירים הקוריאנים החמים, למקום ה-61 במצעד השירים היפניים, ולמקום השלישי במצעד שירי העולם הדיגיטליים של בילבורד.
השיר נמכר בלמעלה מ-1,000 עותקים בארצות הברית בדומה לסינגלים הקודמים של הלהקה.
מדינהתאריך יציאהפורמטחברת תקליטיםעולם3 בפברואר 2020הזרמת מוזיקה • הורדה דיגיטליתיואואה • סטוןקוריאה הדרומיתתקליטור
Reminder הוא סינגל של הזמר הקנדי דה ויקנד, מתוך אלבום האולפן השלישי שלו, Starboy.
השיר נכתב על ידי דה ויקנד עצמו יחד עם דיילן ויגינס, ג'ייסון קווינוויל, ומפיקי השיר דוק מקיני, מאנו וסירקט.
השיר יצא לרדיו הקצבי העכשווי ב-9 במאי 2017, כסינגל הרביעי מתוך האלבום בארצות הברית.
הרמיקס הרשמי של השיר יצא לאור ב-1 באוגוסט 2017 ומשתתפים בו הראפרים האמריקאים אייסאפ רוקי ויאנג ת'אג.
"Reminder" הגיע בשיאו למקום ה-31 במצעד הבילבורד הוט 100. הוא הגיע לעשירייה הפותחת במצעד שירי ה-R&B ומצעד שירי ה-R&B\היפ הופ.
השיר נכנס גם למצעד הקנדה הוט 100 והגיע בשיאו למקום ה-16. הסינגל זכה בתואר הפלטינה מטעם איגוד תעשיית ההקלטות האמריקאי, על יחידות משולבות של מכירות וסטרימינג של למעלה ממיליון בארצות הברית.
הווידאו קליפ של "Reminder" בבימויו של קיד סטודיו הוקרן לראשונה בערוץ ה-Vevo של דה ויקנד ב-6 בפברואר 2017. הוא מציג הופעות קמע של דרייק, אייסאפ רוקי, טראוויס סקוט, ברייסון טילר, YG, פרנץ' מונטנה, בלי, נאב, דרק וייס והמנהל של דה ויקנד, אמיר "קאש" אסמאליאן.
נכון לינואר 2021, לקליפ למעלה מ-301 מיליון צפיות.
הקליפ זכה בארבע מועמדויות בטקס פרסי הווידאו קליפים של MTV לשנת 2017; קליפ השנה, הבימוי הטוב ביותר, הניהול האמנותי הטוב ביותר והעריכה הטובה ביותר.
אזור תאריך יציאה פורמט גרסה חברות תקליטים מקור ארצות הברית 9 במאי 2017 רדיו קצבי עכשווי מקורית XO • ריפבליק 1 באוגוסט 2017 הורדה דיגיטלית רמיקס
Renacer (בעברית: נולדת מחדש) הוא שיר שהוקלט על ידי הזמרת-יוצרת האמריקאית גלוריה אסטפן, מתוך אלבום האוסף שלה, Exitos de Gloria Estefan.
השיר יצא לאור באוקטובר 1990, על ידי חברת התקליטים CBS רקורדס, כסינגל הראשון, הפותח והיחיד מתוך אלבום האוסף.
השיר הגיע בשיאו למקום השביעי במצעד השירים הלטיניים.
"Renacer" הוקלט לראשונה על ידי הזמרים אגברטו ומריה דה לורדס גרסיה (אחים מאקוודור).
לאחר פרק זמן, להקת מיאמי סאונד משין הקליטה אותו גם כן אך לא זכתה עימו להצלחה רבה מה שהוביל אותה להקליט שירים אחרים במקום.
בהמשך, הוקלט השיר בגרסה בשפה האנגלית בשם "Live Again".
בשנת 1989 הקליטה אותו מחדש גלוריה אסטפן, שהוציאה אותו כסינגל מתוך אלבום האוסף שלה, Exitos de Gloria Estefan.
"Renegade" (בעברית: "עָרִיק" או "בּוֹגֵד") הוא שיר שהוקלט על ידי הלהקה האמריקאית ביג רד משין, בהשתתפות הזמרת-יוצרת האמריקאית טיילור סוויפט, מתוך אלבום האולפן השני של הלהקה, .
השיר יצא לאור ב-2 ביולי 2021, על ידי חברות התקליטים ג'אג-ג'וואר ו-37D03D, כסינגל השלישי מתוך האלבום.
"Renegade" עוסק במישהו שמתמודד עם הפרעות נפשיות, תוך שהוא מביע אהדה וגם תסכול על האופן שבו זה משפיע על מערכת היחסים שלו.
השיר הגיע למקום הראשון במצעד האייטונס האמריקאי והיה לשירה ה-49 של סוויפט שעשה זאת; שיא של כל הזמנים.
השיר נכתב על ידי ארון דסנר וטיילור סוויפט והופק על ידי ארון דסנר.
הוא הוקלט בין שנת 2018 לשנת 2021, בסמוך להקלטת האלבום עצמו והופץ ביולי 2021, כמה שבועות לפני צאתו של האלבום.
את השיר כתב דסנר עם סוויפט, בדומה לעשרות השירים שכתב והפיק עימה ב-Folklore (2020) ו-Evermore (2020).
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6.8 מיליון השמעות.
קליפ המילים הרשמי של השיר פורסם בערוץ היוטיוב של ביג רד משין ב-2 ביולי 2021, בשידור חי ביום צאתו כסינגל.
הקונספט שלו דומה לזה של עטיפת האלבום, , ועטיפת הסינגל עצמו.
בקליפ המילים ניתן לראות את מילות השיר, כמו גם את סוויפט עצמה, כשהיא מבצעת אותו.
נכון ליולי 2021, מונה הצפיות של הקליפ עומד על למעלה מחצי מיליון צפיות.
כלפי השיר הופנו ביקורות חיוביות, תוך שברולינג סטון הוא דורג במקום ה-75 ברשימת "כל 206 השירים של טיילור סוויפט, לפי דירוג".
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג75
אזורתאריך יציאהפורמטחברת תקליטיםמקורכלל העולם2 ביולי 2021הזרמת מוזיקה • הורדה דיגיטליתג'אג-ג'וואר • 37D03D12 ביולי 2021רדיו עכשווי למבוגריםסיקרטלי גרופ • ג'אג-ג'וואר • 37D03D13 ביולי 2021רדיו להיטים עכשוויים
Renesas או בשמה המלא: Renesas Electronics Corporation (ביפנית: ルネサス エレクトロニクス株式会社, מבוטא: "רנסאסו ארקטורוניקוסו קובישיקי גאישה") היא יצרנית מוליכים למחצה יפנית שבסיסה בטוקיו, יפן.
נקראה בתחילה (2002) Renesas Technology, והייתה הישות המאוחדת של יחידות השבבים של היטאצ'י ומיצובישי למעט את פעילות ה-DRAM שלהם, שאליה התמזגה NEC אלקטרוניקה בשנת 2010, מה שגרם לשינוי קל בשם החברה ובלוגו כפי שהם כיום.
בין שנות האלפיים לתחילת שנות ה-2010, Renesas הייתה אחת משש חברות המוליכים למחצה הגדולות בעולם.
נכון לשנת 2014, היא הייתה יצרנית המוליכים למחצה לרכב הגדולה בעולם, ויצרנית המיקרו-בקרים הגדולה בעולם.
לחברה יש גם נוכחות בשווקים של מעגלים משולבים אנלוגיים ומעורבים-אותות, התקני זיכרון ו-SoCs.
Remember the Name (בעברית: זכור את השם) הוא שיר של הזמר-יוצר האנגלי אד שירן, בהשתתפות הראפרים האמריקאים אמינם ו-50 סנט.
השיר יצא לאור ב-12 ביולי 2019, על ידי אסיילום ואטלנטיק רקורדס, כרצועה השמינית אלבום האולפן הרביעי של שירן, No.6 Collaborations Project.
מפגשי ההקלטה של השיר התקיימו באולפני MXM שבסטוקהולם, באולפני Effigy שבדטרויט, ובאולפני פרומייסד לנד מיוזיק שבלונדון.
את השיר הפיקו מקס מרטין, שלבאק, פרד אגיין ושירן עצמו.
השיר מכיל מספר מילים מהסינגל "So Fresh, So Clean" של אאוטקאסט, שהופק על ידי Organized Noize.
השיר זכה להצלחה ברחבי העולם ואף הוסמך לתואר כסף על ידי איגוד תעשיית ההקלטות הבריטי (BPI), וזהב על ידי איגוד תעשיית ההקלטות הקנדי.
שיתוף הפעולה של שירן עם הראפר האמריקאי אמינם היה "River", סינגל משנת 2017, מתוך אלבום האולפן התשיעי של אמינם, Revival.
שירן אמר לחדשות BBC כי הוא רצה לשתף פעולה עם הראפר בשתי רצועות, אחת של "התבוננות פנימית, סיפורית" ועוד אחת שתהיה "חצופה יותר".
לדבריו, עם "River" הוא השיג את המטרה הראשונה, ולאחר מכן ביקש את מעורבותו של הראפר האמריקאי 50 סנט בשיר, כדי ליצור את הרצועה האחרונה, לאחר שנתקל בו במקרה: "נכנסתי לחדר ההלבשה של אמינם, ו-50 סנט היה שם בפנים.
הייתי משוכנע שזו ההוכחה שזה חייב לקרות".
מפגשי ההקלטה של השיר התקיימו באולפני MXM שבסטוקהולם, באולפני Effigy שבדטרויט, ובאולפני המוזיקה של פרומייסד לנד מיוזיק שבלונדון.
השיר הוקלט בדצמבר 2018; 50 סנט סיפר על כך למחקת, "הקלטתי אתמול בלילה שיר עם אמינם ואד שירן, היה לי כיף לעשות את זה, קיבלנו קצת חום".
בשיר, מזכיר שירן את העיירה האנגלית איפסוויץ'.
את השיר מתחיל שירן, כאשר הוא מדבר על כך שפקפקו בו שוב ושוב בתחילת הקריירה שלו, והתייאשו מרצונו לשיר ראפ; "Stick to singing, stop rappin' like it's Christmas" (בעברית: תיצמד לשיר, תפסיק לעשות ראפ כאילו זה חג המולד).
בהמשך השיר, הוא מדבר גם על סמים ותהילה, וכיצד הוא מעריץ את אמינם ו-50 סנט.
בהפקת השיר נעשה שימוש בגיטרות סטקטו, פסנתר, וסינתיסייזר, המנוגנים על ביט סטמפ-קלאפ.
בבריטניה, נכנס השיר למקום הראשון במצעד השירים הטרנדיים, וכן הגיע למקום השלישי במצעד שירי ה-R&B הבריטי, והוסמך לתואר כסף על ידי איגוד תעשיית ההקלטות הבריטי (BPI).
בנוסף, הגיע למקום ה-57 בבילבורד הוט 100 האמריקאי.
אד שירן – שירה, גיטרות, כתיבה, הפקה
50 סנט - שירה, כתיבה
קארל מרטין סנדברג – תכנות, קלידים, הפקה
שלבאק – תכנות, קלידים, הפקה
פרד אגיין – תופים, קלידים, גיטרה, בס, תכנות, הפקה
מייק סטריינג' – מיקסינג, הקלטה
מקוםתאריםמכירות קנדה (Music Canada) זהב 40,000 בריטניה (BPI) כסף 200,000
Replay הוא שיר של הזמרת האמריקאית זנדאיה מתוך אלבום האולפן הראשון שלה, Zendaya.
השיר יצא לאור ב-16 ביולי 2013, כסינגל המוביל מהאלבום תחת הוצאת הוליווד רקורדס.
השיר נכתב על ידי זנדאיה בשיתוף עם מיק שולץ, טיפאני פרד ופול פאמוס והפקת השיר נעשתה על ידי מיק שולץ.
מבחינה מוזיקלית, "Replay" הוא שיר אלקטרו-R&B.
הביקורות לשיר היו חיוביות; מבקרים רבים שיבחו את הפקתו.
השיר הגיע למקום ה-40 במצעד הבילבורד הוט 100 של ארצות הברית.
הוא זכה לתואר פלטינה על ידי איגוד תעשיית ההקלטות האמריקאי (RIAA).
השיר גם הופיע במצעדים באוסטרליה, שם הגיע לעשירייה הפותחת, ניו זילנד, קנדה ופלנדריה (בלגיה).
וידאו קליפ נלווה צולם ב-1 ביוני 2013 בלוס אנג'לס ובוים על ידי קולין טילי; הקליפ שודר לראשונה בערוץ דיסני ב-15 באוגוסט 2013, ומאוחר יותר באותו יום בערוץ הVevo החדש של זנדאיה.
הוא נוצר בהשראת הווידאו קליפ של ג'נט ג'קסון, "The Pleasure Principle", המתייחס לקליפ במספר סצנות.
כדי לקדם את השיר, זנדאיה ביצעה אותו במופע של אלן דג'נרס וכללה אותו כחלק מסיבוב ההופעות הראשון שלה.
"Rendez Vous" (בעברית: "מקום מפגש") הוא שיר שהוקלט על ידי הזמרת-יוצרת הרומנייה אינה.
השיר יצא לאור ב-12 בפברואר 2016, על ידי חברת התקליטים רוטון מיוזיק, כסינגל השביעי מתוך אלבום האולפן הרביעי שלה, Inna, תוך שנכלל גם באלבום, Body and the Sun.
הוא כולל דגימה מהשיר "Coco Jamboo" של Mr.
השיר הגיע למקום הראשון במצעד 50 שירי הדאנס של פולין.
"Rendez Vous" נכתב על ידי ריינר גפרי, אילסי ג'ובר, קאי מתיזן, דלרוי רנלס, אנדראס שולר ותומאס טרולסן והופק על ידי אקסידנט ותומאס רולסן.
הרצועה הוקלטה הן בקו פה נגאן והן באיביזה.
"Rendez Vous" תואר כרצועה בעלת קצב בינוני-מהיר הכולל אלמנטים אקוסטיים ופזמון המאופיין בסוגת היורודאנס.
אינה רמזה על מיקום הצילום של הווידאו קליפ הנלווה של "Rendez Vous" באמצעות פרסום כיתובים כגון "Hola desde Costa Rica", "Pura vida" ו-"Días libre #Puravida" ברשתות החברתיות שלה.
לאחר מכן, היא הודיעה כי צילומי הקליפ הסתיימו בסרטון שפורסם ביוטיוב באוקטובר 2015. הקליפ פורסם בפברואר 2016.
מקוםתאריםמכירותפולין (ZPAV)זהב10,000 מכירות + הזרמת מדיה בלבד
אזורתאריך יציאהפורמטחברת תקליטיםמקוראיטליה12 בפברואר 2016הזרמת מוזיקה • הורדה דיגיטליתרוטוןעולם16 בפברואר 2016אמפייר • רוטוןאיטליה2 במרץ 2016רדיו להיטים עכשווייםDIY
Renaissance (מעוצב כ-act i: RENAISSANCE; בעברית: "רנסאנס") הוא אלבום האולפן השביעי של הזמרת האמריקאית ביונסה.
את האלבום הוציאו לאור ב-29 ביולי 2022 חברות התקליטים פארקווד אנטרטיינמנט וקולומביה רקורדס.
זוהי הוצאת הסולו הראשונה של ביונסה מאז Lemonade (2016), והיא משמשת כפרק ראשון בפרויקט טרילוגי.
ביונסה ביססה את האלבום על מצבה הנפשי במהלך מגפת הקורונה.
היא כתבה והפיקה אותו יחד עם נובה ואב, דה-דרים, סימבוליק ואן, איי.
קוק, האני דיז'ון, בים, כריסטופר סטיוארט, בלאדפופ, סקרילקס, היט-בוי, נו איי.די., P2J ואחרים.
הסינגל המוביל, "Break My Soul", פורסם ב-20 ביוני 2022, והגיע למקום הראשון במספר מצעדי פזמונים, כולל בבילבורד הוט 100. עם שירים שהמעברים ביניהם רצופים בהשמעה רגילה, מאופיין Renaissance במוטיביים משנות ה-70, הכוללים צלילי דיסקו והאוס, ורוח אנרגטית המזוהה עם מועדוני המחתרת של הקהילה האפרו-אמריקאית בארצות הברית.
Renaissance נכנס לבילבורד 200 במקום הראשון – אלבומה השביעי של ביונסה שרושם את כניסתו למצעד במקום הראשון.
בנוסף לארצות הברית הגיע האלבום למקום הראשון גם באוסטרליה, בלגיה, קנדה, צרפת, אירלנד, הולנד, ניו זילנד, סקוטלנד, שוודיה והממלכה המאוחדת.
הפרק השני של הטרילוגיה, Cowboy Carter, יצא לאור ב-29 במרץ 2024.
באוגוסט 2021, במהלך ריאיון שפורסם בעיתון Harper's Bazaar, חשפה ביונסה כי היא עובדת על האלבום השביעי שלה כבר מ-2020. – הצהירה בריאיון.
היא הסבירה גם שתחושת הזמן אינה מורגשת בזמן שעובדים על אלבום אולפן.
– סיפרה על הליך היצירה של Renaissance.
החל מ-7 ביוני 2022 מחקה ביונסה את תמונת הפרופיל שלה מכל הפלטפורמות שלה ברשתות החברתיות, והחלה לפזר רמזים לקראת יציאת האלבום.
ארבעה ימים לאחר מכן נכתב באתר האינטרנט הרשמי שלה, שעוצב בפורמט חדש, "" - האות "B" מייצגת את שמה של ביונסה והספרה "7" מסמלת כי מדובר על אלבום האולפן השביעי של הזמרת.
ב-15 ביוני העלתה קרן התרומות של הזמרת "BeyGOOD" בחשבון הטוויטר שלה תמונת קולאז' של עטיפות שונות של אלבומי אולפן לכבוד חודש המוזיקה השחורה.
בפינה התחתונה השמאלית של הקולאז' מוצגת תמונה של יד המצביעה על העטיפה של B7, אלבומה השביעי של ברנדי נורווד.
ב-16 ביוני הכריזה ביונסה באופן רשמי על האלבום, ושחררה את המכירות המוקדמות ל-Renaissance בפלטפורמות הסטרימינג השונות.
כחלק מצילומי השער של ביונסה לווג בריטניה האזין העורך הראשי של העיתון, אדוארד אנינפול, לחלקים מ-Renaissance.
הוא שיבח את החלקים ששמע, וציין לטובה את השילוב בין קולה של ביונסה למקצב המהיר ומרקיד, לטענתו, שנמצא באלבום.
הוא תיאר אותו כ"יצירה מוזיקלית שמפנה לתרביות ולתתי-תרביות של העם האמריקני, וגורמת למאזינים לרצות לרקוד על רחבת הריקודים".
ב-20 ביוני 2022 הודיעה ביונסה כי הסינגל המוביל של האלבום, "Break My Soul", ייצא לאור ב-21 ביוני, בחצות, בהתאם לשעון המזרח, במקביל לנקודת ההיפוך של חודש יוני.
עם זאת, השיר הופיע ביוטיוב ובטיידל ב-20 ביוני, כמה שעות לפני מועד ההוצאה שתוכנן.
עם יציאת האלבום פרסמה ביונסה הערה באתר האינטרנט שלה שמאשרת כי Renaissance הוא האלבום הראשון מתוך הפרויקט החדש שלה, בן שלוש יצירות מוזיקליות.
בנוסף, שיתפה כי הוא מוקדש לג'יי זי בעלה ולדודה ג'וני, הומוסקסואל שחלה באיידס, ולטענתה משמש עבורה דוגמה למוזיקה ולתרבות אליה היא מתחברת.
בספטמבר 2024, ביונסה אמרה כי היא החליטה שלא להוציא קליפים לאלבומים Renaissance ו-Cowboy Carter מ-2024, במכוון כדי שהמיקוד יהיה בקול ובמוזיקה עצמה.
ב-30 ביוני 2022 חשפה ביונסה את עטיפת האלבום, שמלווה בהערה קצרה, בחשבונות המדיה החברתית שלה.
היא יושבת סוס זוהר והולוגרפי, שעשוי מקריסטל שקוף, כשהיא לבושה בביקיני כסוף ומנצנץ.
מבקרי המוזיקה טענו כי ההשראה לתמונה שאובה מציורו של ג'ון קולייר מ-1897, Lady Godiva.
באיור מוצגת אישה עירומה רוכבת על סוס לבן שעטוי כולו בבגד אדום מלכותי.
בגדיה, שעוצבו על ידי נוסי קוארו, מזכירים את בגדי הקריסטל שלבשה באלבום Dangerously in Love מ-2003.
תמונה נוספת למהדורת הויניל של Renaissance מציגה את ביונסה על גבי אותו הסוס, אך עם בגדים שונים.
היא עוטה כיסוי ראש כסוף שמסתיר את שערה, ועליו חבשה כובע בוקרים.
שרשראות כסף וזהב לבן מעטרות את ידיה ורגליה, והסוס מעוטר בנוצות לבנות.
הרקע השחור של המהדורה הסטנדרטית מוחלף בציור של סוס לבן ומלכותי שכרוף סביב וילון אדום, המזכיר את תקופת הרנסאנס.
Renaissance משלב בתוכו מספר וריאנטים של מוזיקה שחורה יחד עם טכנולוגיה חדשנית.
הסגנונות שתוארו בו הן דאנס, האוס, דיסקו, פופ ו-R&B.
בנוסף, יש גם צלילים שמזוהים בעיקר ממוזיקת טכנו, גראז', אפרו-פופ, בוגי, פאנק, גוספל, נשמה פסיכידלית, היפ הופ, טראפ, ניו ג'ק סווינג, סינת'פופ ודאנסהול.
המעברים בין הרצועות של Renaissance הם חלקים על ידי התאמה של המקצב בסוף השיר הקודם לזה של הבא אחריו.
לטכניקה זו קוראים Beatmatching .
לפי קארי באטן מהניו יורקר, מעברים אלו משקפים את מצבי הרוח המשתנים שחשנו בתקופת הסגר במגפת הקורונה.
לרצועות עצמן מבנה לא שגרתי או רציף.
חלקן מכילות מספר מקצבים שונים לחלוטין.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022. בפרט, האלבום הוכתר כאלבום הטוב ביותר של השנה שפרסמו הארגונים;הגרדיאן, לוס אנג'לס טיימס, רולינג סטון, The Hollywood Reporter, PopMatters.
פיצ'פורק דירגו את האלבום במקום החמישי ברשימת "100 האלבומים הטובים ביותר של שנות ה-2020 עד כה".
פרסקטגוריהתוצאהמקורפרס גראמיאלבום השנהאלבום הדאנס/אלקטרוני הטוב ביותרפרס בחירת הקהל לשנת 2022האלבום לשנת 2022
"Reminds Me" (בעברית: "מַזְכִּיר לִי") הוא סינגל שהוקלט על ידי הזמרת-יוצרת הגרמנייה קים פטרס.
הוא יצא לאור ב-11 בפברואר 2020, על ידי חברת התקליטים שלה, BunHead.
הראפר האוסטרלי דה קיד לארוי והראפר האמריקאי ג'וס וורלד הוציאו גרסת כיסוי לשיר, ששמה שונה ל-"Reminds Me of You", ב-8 בדצמבר 2020.
ב-8 בפברואר, פטרס ביצעה את השיר באקדמיה של מנצ'סטר בלילה השני שאירע במסגרת סיבוב הופעות שקיימה באותה העת.
בתאריך יציאת הסינגל, פטרס צייצה בטוויטר: " רציתי ליצור שיר עבור האנשים שאולי לא יקבלו פרחים ושוקולדים ביום האהבה הזה.
תאזינו לשיר הזה אם אתם מבינים אותי!!".
יציאתו של השיר לוותה בהודעה שפטרס תצטרף לקמילה קביו ללג האירופי של "The Romance Tour".
ב-2020 היא ביצעה את השיר ב-Vevo Lift.
האודיו הרשמי של "Reminds Me" הועלה לערוץ היוטיוב של קים פטרס ב-11 בפברואר 2020 וצבר למעלה מחצי מיליון צפיות.
אזורתאריך יציאהפורמטחברת תקליטיםמקורכלל העולם11 בפברואר 2020הזרמת מוזיקה • הורדה דיגיטליתאמיגו • ריפבליק
גרסתם של דה קיד לארוי וג'וס וורלד
"Reminds Me of You" (בעברית: "מזכיר לי אותך") הוא שיר שהוקלט על ידי הראפר האוסטרלי דה קיד לארוי ביחד עם הראפר האמריקאי ג'וס וורלד, שיצא לאור ב-8 בדצמבר 2020, בהוצאת חברות התקליטים גרייד איי פרודקשנס עם רישוי בלעדי לאינטרסקופ רקורדס וזאת, בנוסף לשיווק שנעשה על ידי פאונדיישן מדיה.
השיר מציין את שיתוף הפעולה הרשמי השלישי שלהם, והוא פורסם ב-8 בדצמבר 2020, שהוא יום השנה למותו של ג'וס וורלד.
במהלך השיר, מדברים דה קיד לארוי וג'וס וורלד על איך הכול מזכיר להם את אהבות העבר שלהם וזאת, תוך שהם מקוננים כמה קשה להם להמשיך הלאה אחרי מערכת יחסים כושלת שהם נאלצו לעבור בשלב מסוים בחיים שלהם.
השיר "Reminds Me of You" תואר כשונה מהגרסה המקורית של פטרס, והוגדר כשיר אימו ראפ.
אזורתאריך יציאהפורמטחברת תקליטיםמקורכלל העולם8 בדצמבר 2020הזרמת מוזיקה • הורדה דיגיטליתאינטרסקופ • גרייד איי • פאונדיישן מדיה
Replay הוא סינגל הבכורה של הזמר איאז.
זהו הסינגל הראשון שיצא מאלבום הבכורה של הזמר באותו השם, שיצא בשנת 2009. הסינגל זכה להצלחה רבה.
הרמיקס הרשמי כולל את הראפר האמריקאי פלו ריידה.
ביוני 2020, 11 שנים אחרי שיצא, השיר הפך שוב לוויראלי באינטרנט, ויצאו ממים רבים.
השיר נכתב על ידי איאז, ג'יי.
רותם, שון קינגסטון, ג'ייסון דירולו וצמד כותבי השירים R.
זה היה השיר השני שדירולו, קינגסטון ורותם כתבו ביחד, הראשון היה סינגל הבכורה של דירולו עצמו, "Whatcha Say".
השיר הופק על ידי ג'יי.
הקליפ הרשמי מציג את איאז עם אוזניות ומאזין למוזיקה על חוף הים.
סצנות שונות אחרות מציגות את איאז שר על רקע דגל איי הבתולה הבריטיים, וחוגג על החוף במהלך הלילה.
את הקליפ ביים רוק ג'ייקובס.
כמו כן צולם קליפ נוסף, המציג את סצנות החוף באורך מלא עם איאז, בגילומה של הדוגמנית הפנמית אסטליטה קינטרו.
הסינגל הגיע למקום הראשון במצעד הסינגלים הבריטי.
הסינגל גם היה בראש המצעדים באוסטרליה, ישראל ושווייץ והגיע לשיא ב-10 מצעדים במדינות רבות, כולל פינלנד, צרפת וארצות הברית.
לאחר שבועיים במקום הראשון במצעד הסינגלים הבריטי ושישה שבועות בראש מצעד ה-R&B בבריטניה, "Replay" הוחלף ב-"Fireflies" של Owl City ו-"Rude Boy" של ריהאנה.
בארצות הברית, "Replay" הגיע למקום השני במצעד בילבורד הוט 100 למשך שבוע אחד, אחרי "Tik Tok" של קשה.
נכון לדצמבר 2012, "Replay" מכר למעלה מארבעה מיליון עותקים דיגיטליים.
Renaissance World Tour הוא סיבוב ההופעות התשיעי של הזמרת והיוצרת האמריקאית ביונסה.
הוא הוכרז ב-1 בפברואר 2023, כתמיכה באלבום האולפן השביעי שלה, Renaissance.
הוא החל ב-10 במאי 2023, בפרנדס ארנה בסטוקהולם.
זהו סיבוב ההופעות השני של הזמרת באצטדיונים, לאחר סיבוב ההופעות The Formation World Tour ב-2016.
סיבוב ההופעות "The Renaissance World Tour" נהפך לסיבוב ההופעות המכניס ביותר על ידי אמן שחור, עם הכנסות של יותר מ-400 מיליון דולר.
שיווק סיבוב ההופעות החל ב-23 באוקטובר 2022, כשביונסה מכרה כרטיס להופעה לא מוגדרת.
הכרטיסים נמכרו תמורת 50,000 דולר במכירה פומבית בנשף צדקה כדי לתמוך בתיאטרון WACO.
הוא כלל שני כרטיסים להופעה, כרטיסי טיסה במחלקה ראשונה, שהייה של שלושה לילות במלון וסיבוב אישי מאחורי הקלעים על ידי אמה של ביונסה.
ב-1 בפברואר 2023, ביונסה הכריזה על סיבוב ההופעות דרך חשבון האינסטגרם שלה.
לצד ההכרזה על סיבוב ההופעות, הוכרז גם שמכירה פומבית ללג הצפון אמריקאי לא תתקיים בתחילה, כשכל מכירת הכרטיסים הראשונית ללג משתמשת במערכת Verified Fan של Ticketmaster.
בנוסף, כל הערים בלג הצפון אמריקאי של הסיור יחולקו לשלוש קבוצות כירטוס שונות שלכולן יהיו תקופות כירטוס וזמני מכירות שונים.
ג'יי פיטרס מ-The Verge ציין כי הריווח בתקופות הביקוש נראתה כניסיון של Ticketmaster למנוע תקרית זהה למחדל שהתרחש במהלך קניית הכרטיסים לסיבוב ההופעות של טיילור סוויפט, The Eras Tour, שהתרחש פחות משלושה חודשים קודם לכן, בו אתר Ticketmaster הושבת במהלך מכירת ה-Verified Fan.
פיטרס תהה עד כמה האסטרטגיה תהיה יעילה מכיוון שאנשים יכולים להירשם לכל אחת מקבוצות הרישום במקום רק לאחת.
בעקבות ניהול לא נכון של מכירת הכרטיסים למופע של סוויפט, שהובילה לשימוע בסנאט האמריקאי, צייצה ועדת המשפט של הסנאט של ארצות הברית מחשבון הטוויטר הרשמי שלה, "אנחנו צופים, @Ticketmaster", בהתייחס לסיבוב ההופעות של ביונסה.
לאור זאת, Ticketmaster יישמה מדיניות חדשה כדי לנסות ולהילחם בקשיים עבור צופי המופעים וכדי "ליצור חווית קניית כרטיסים פחות צפופה למעריצים".
במקום זאת, "תהליך בסגנון הגרלה" משפיע על מי מוצב ברשימת ההמתנה ולמי ניתן קוד גישה ייחודי לאחר ההרשמה כמעריץ מאומת.
כרטיסים שנרכשו בשווקים באירופה גם לא ניתנים למכירה חוזרת ב-Ticketmaster עבור יותר מהמחיר המקורי שלהם.
מגזין רולינג סטון תיאר את סיבוב ההופעות כ"אחד המופעים המבוקשים ביותר בתקופה האחרונה".
בילבורד העריך שהוא יכניס כ-300 מיליון דולר ללא הופעות נוספות, ויהפוך לסיבוב ההופעות המרוויח ביותר של ביונסה.
לפי Ticketmaster, הביקוש לכרטיסים עלה על מספר הכרטיסים הזמינים ביותר מ-800% בטורונטו, שיקגו, איסט רתרפורד, סאמרפילד, אטלנטה, אינגלווד ויוסטון, שלכולם נוספו מופעים נוספים בעקבות זאת.
לייב ניישן מסרו כי למרות המופעים החדשים שנוספו, רוב המעריצים לא יוכלו לרכוש כרטיסים: "הביקוש עולה באופן דרסטי על ההיצע".
המכירה המוקדמת הראשונה שהחלה בבריטניה ב-2 בפברואר, והייתה בלעדית ללקוחות O2, נתקלה בביקוש "חריג" וגרמה לאתר O2 Priority לקרוס.
למעלה מ-200,000 אנשים ניסו לרכוש כרטיסים לאחד מהמופעים בלונדון, מתוכם פחות מ-7,000 היו זמינים.
לאחר שהמעריצים הביעו את זעמם וגרמו ל-"O2 Priority" להיות נושא חם בטוויטר, O2 פרסמו התנצלות שהכירה ב"ביקוש העצום" והרגיעו את המעריצים שהם פועלים כדי לפתור את הבעיה.
מכירה מוקדמת שהחלה ב-3 בפברואר, שאורגנה על ידי לייב ניישן, נתקלה בלמעלה מ-3 מיליון אנשים שניסו להשיג כרטיסים למופעים בבריטניה, צרפת, שוודיה ופולין, מה שגרם לקריסה של Ticketmaster.
בדקות הראשונות של המכירה המוקדמת השנייה בבריטניה, למעלה מ-400,000 אנשים הצטרפו לתור לאחד מהמופעים בלונדון, שהתרחב לאחר מכן ליותר מ-800,000 איש.
יותר מ-600,000 אנשים היו בתור לכרטיסים להופעה באדינבורו.
מחירי חדרי המלון זינקו באדינבורו למועד המופע, כשמחיר חדר מלון אחד עלה ביותר מ-360%.
בצרפת, יותר מ-260,000 אנשים ניסו לרכוש כרטיסים להופעה בפריז.
מיליוני אנשים ניסו להשיג כרטיסים בבריטניה, מה שגרם לאתר Ticketmaster לקרוס עקב הביקוש.
לאחר שיותר מ-370,000 איש עמדו בתור לכל אחד משני המופעים בלונדון, נוסף מופע שלישי.
במופע השלישי בלונדון צפו חצי מיליון אנשים בתור לכרטיסים, מה שהוביל להוספת מופע רביעי.
במופע הרביעי הצטרפו עוד חצי מיליון איש לתור, מה שהוביל להוספת מופע חמישי.
יותר מ-90% מהמלונות בסביבת אצטדיון טוטנהאם הוטספר נתפסו בתאריכי ההופעות של ביונסה, ומחיר חדרי המלון בסנדרלנד זינקו בכמעט 600% עבור ליל המופע של ביונסה.
הכרטיסים להופעות של ביונסה בפריז ובמרסיי אזלו תוך דקות, עם מאות אלפי מעריצים שניסו לקנות כרטיסים ואתר סטאד דה פראנס קרס.
מרטין ד'ארגנליאו מאצטדיון סטאד ולודרום אמר שהם לא ראו ביקוש שכזה במשך עשור.
מופעים נוספים נוספו באמסטרדם, סטוקהולם, ובוורשה עקב ביקוש רב למופעים הראשונים שהוכרזו בערים אלה.
סיבוב ההופעות צפוי להניב קרוב ל-560 מיליון דולר במכירות כרטיסים עד סוף הרצתו.
כמו בסיבובי הופעות קודמים, ביונסה תתמוך בקהילות מוחלשות בערים בהן היא מופיעה, עם קרן BeyGOOD של הזמרת.
כרטיסים לסיבוב הופעות יחולקו ליוזמות קהילתיות מקומיות בערים ברחבי ארצות הברית.
רשימת השירים היא כפי שבוצע במופע של ה-10 במאי, בשוודיה.
בספטמבר 2023 פורסם כי ביונסה נמצאת במגעים מתקדמים להוצאת סרט הופעה המבוסס על סיבוב ההופעות.
ידיעה זו באה בעקבות עסקה דומה עם טיילור סוויפט, שתיווכה עסקה לסרט הופעה המבוסס על סיבוב ההופעות שלה.
שתי הזמרות צפויות לקבל תנאים נוחים, כולל יותר מ-50% מרווחי הכרטיסים לסרט.
הפרויקט נמצא בפיתוח כבר שנים וצפוי לכלול אלמנטים מההופעות החיות של ביונסה בשנת 2023 במהלך סיבוב ההופעות, חלקים מהאלבום החזותי Renaissance, ותיעוד בסגנון דוקומנטרי של יצירת האלבום וסיבוב ההופעות.
על פי הדיווחים, הסרט בוים על ידי נדיה לי כהן .
ב-1 באוקטובר 2023 ביונסה חשפה טריילר מלא לסרט.
הסרט צפוי להגיע לבתי הקולנוע בארצות הברית ב-1 בדצמבר 2023. באותו התאריך, ביונסה פתחה מכירת כרטיסים מוקדמת לסרט ברשתות בתי קולנוע כמו AMC, Regal ו-Cinemark.
"Renegades" הוא סינגל של להקת הפופ רוק האמריקאית X Ambassadors, אשר מופיע כסינגל השני באלבום האולפן הראשון של הלהקה, VHS.
השיר יצא ב-3 במרץ 2015 בהוצאת חברות התקליטים KIDinaKORNER, גפן רקורדס ואינטרסקופ רקורדס.
השיר נכתב והופק על ידי X Ambassadors ואלכס דה קיד.
נכון לספטמבר 2023, השיר הושמע למעלה מ-402 מיליון פעמים ביוטיוב, ולמעלה מ-696 מיליון פעמים בספוטיפיי.
שנה פרס קטגוריהתוצאההערות 2015פרסי בחירת הנוערפרסי בחירת הנוער לשיר רוק 2016פרסי המוזיקה של iHeartRadio שיר הרוק האלטרנטיבי של השנה פרסי המוזיקה של בילבורד שיר רוק מוביל
אזורתוארמכירותאוסטרליה (ARIA)פלטינה70,000בלגיה (BEA)זהב10,000קנדה (Music Canada)7× פלטינה560,000דנמרק (IFPI Danmark)זהב45,000צרפת (SNEP)פלטינה200,000גרמניה (BVMI)פלטינה400,000איטליה (FIMI)4× פלטינה200,000פולין (ZPAV)3× פלטינה60,000ספרד (PROMUSICAE)זהב20,000שוודיה (GLF)פלטינה40,000הממלכה המאוחדת (BPI)פלטינה600,000ארצות הברית (RIAA)4× פלטינה1,000,000
אזורתאריךפורמטגרסהחברת תקליטיםהערות עולמי 3 במרץ 2015הורדת מוזיקה, הזרמת מוזיקה מקוריתKIDinaKORNER, גפן רקורדס, אינטרסקופ רקורדס ארצות הברית 25 בספטמבר 2015 רמיקסים גרמניה 12 בפברואר 2016 תקליטור סינגל יוניברסל מיוזיק גרופ
Renaissance: A Film by Beyoncé הוא סרט הופעה תיעודי אמריקאי של הזמרת האמריקאית ביונסה.
הוא מופץ על ידי AMC Theatres, אשר יצא לאקרנים ב-1 בדצמבר 2023. על פי הדיווחים, הסרט יהיה שילוב של יצירת האלבום Renaissance, אלבום האולפן השביעי של ביונסה; האלבום החזותי הנלווה לאלבום; והצילומים מסיבוב ההופעות "Renaissance World Tour" ופיתוחו.
הסרט הוכרז עם טריילר בעקבות המופע האחרון של סיבוב ההופעות באצטדיון ארוהד במיזורי.
הטריילר הוקרן לקהל כדי לסגור את המופע ולאחר מכן הועלה לאינטרנט.
ב-29 ביולי 2022, ביונסה הוציאה את אלבום האולפן השביעי שלה Renaissance שזכה להצלחה ביקורתית ומסחרית.
מבקרים ומעריצים ציינו כי ביונסה לא הוציאה מוצרים חזותיים עם האלבום, כפי שעשתה עם יצירותיה הקודמות B'Day בשנת 2006, Beyoncé בשנת 2013, Lemonade בשנת 2016 ו-The Lion King: The Gift בשנת 2019. פרויקטים אלה מתוארים לעיתים קרובות כאלבום חזותי או כסרט מוזיקלי.
ב-9 באוגוסט 2022, ביונסה פרסמה טיזר לרצועת הפתיחה של Renaissance, "I'm That Girl", שכלל מונטאז' מהיר של למעלה מעשרים תלבושות שרשתות החדשות פירשו כצפייה מקדימה בקליפים עתידיים לכל רצועה באלבום.
ב-1 בפברואר 2023, ביונסה הכריזה על סיבוב ההופעות Renaissance World Tour דרך חשבון האינסטגרם שלה.
סיבוב ההופעות החל ב-10 במאי 2023, בסטוקהולם, שוודיה, והסתיים ב-1 באוקטובר 2023, בקנזס סיטי, מיזורי.
ב-30 בספטמבר 2023, "וראייטי" דיווחו כי ביונסה תוציא סרט הופעה דרך AMC Theatres, בדומה ל-"Taylor Swift: The Eras Tour".
הסרט צפוי לצאת לאקרנים ב-1 בדצמבר 2023. תאריך היציאה צוין כי חל ביום האיידס העולמי, שכן האלבום מוקדש ל"דוד" של ביונסה, ג'וני, בן דודה ההומו שהכיר לה את מוזיקת הדאנס השחורה ותרבות הנשף ומת במהלך מגפת האיידס.
הסרט צפוי לצאת לאקרנים בארצות הברית, קנדה ומקסיקו, כשערים גלובליות נוספות יוכרזו במועד מאוחר יותר.
הסרט יוקרן במשך ארבעה סופי שבוע לפחות.
בישראל, הקרנת הבכורה הוקרנה בדומה לארצות הברית בתאריך ה-1 בדצמבר 2023, כאשר מכירת הכרטיסים המוקדמת עוד התחילה ביום שישי ה-24 בנובמבר 2023, במגוון רשתות מתחמי בתי קולנוע בישראל; סינמה סיטי, יס פלאנט, והוט סינמה
"Deadline Hollywood" דיווחו כי מכירת הכרטיסים ליום הראשון של הסרט מוערכת בסביבות 6–7 מיליון דולר.
המניות של AMC, IMAX ו-Cinemark עלו בעקבות ההכרזה על הסרט.
לפי "CNBC", הסרט יספק "ברכה נחוצה" לתעשיית הקולנוע, שעדיין מתאוששת מהשפעות מגפת הקורונה.
שון רובינס, אנליסט ראשי ב-BoxOffice.com, אמר כי ביונסה תמלא את התקופה האיטית שבדרך כלל בין חג ההודיה לחג המולד, מה שבתורו ישנה את האופן שבו התעשייה מתייחסת ל"אזורים המתים" הללו.
שנהפרסקטגוריהמועמד(ים)תוצאהמקור2024פרס Black Reelהסרט התיעודי הטוב ביותרRenaissance: A Film by Beyoncéהשיר המקורי הטוב ביותר"My House"עיצוב התלבושות הטוב ביותרביונסה ושיונה טוריניעיצוב ההפקה הטוב ביותרהאנה ביצ'לרפרס ה-BETהסרט הטוב ביותרRenaissance: A Film by Beyoncé
Remixed הוא אלבום רמיקס של המפיק המוזיקלי הישראלי עופר ניסים.
הוא יצא לאור בשנת 2009 בהוצאת חברות התקליטים דופלקס וסטאר 69.
Remixed נחשב לאוסף רמיקסים שהפיק ניסים ללהיטים של זמרים ישראלים ובין-לאומיים שונים.
במהדורה צרפתית נוספת שפורסמה כבר ב-30 באפריל באותה השנה, נכללו שלוש רצועות בלבד: "", "" ו-"".
במהדורה שהופצה בממלכה המאוחדת נכללו אותן שלוש הרצועות ברצף שונה.
מטרתו לייצר שיטה להגדרת מקורות מידע (Resources) ברשת האינטרנט, כחלק מארכיטקטורת הרשת הסמנטית של ארגון W3C.
הסטנדרט נבנה כדי להיות מובן למכונה ולא כהצגה לבני אדם.
RDF בנוי מעל XML ומיוצג כ-Labeled Graph המורכב משלישיות של נושא (Subject), נשוא (Predicate), ומושא (Object).
RDF הוא ההמלצה של ארגון ה-W3C מ-1 בפברואר 2004. הסטנדרט הוא חלק מ-"חזון האינטרנט הסמנטי" של W3C.
על פי החזון למידע באינטרנט יש משמעות.
מקורות המידע מהאינטרנט מזוהים באמצעות URI.
מחשבים יכולים להבין ולעבד את המידע ממקורות שונים ברשת ולשלב אותו לידע.
מודל הנתונים של RDF מייצר גרף ידע המורכב מקודקודים וקשתות.
הקודקודים יכולים להיות נושא או מושא.
הקשתות הם ההצהרה המייצגת את הקשר בין הנושא למושא.
לדוגמה המשפט "השמיים בצבע כחול" מורכב מנושא: "השמיים" וממושא: "כחול".
הקשר בין השמיים לבין הכחול הוא "צבע".
ולכן השלישייה במשפט זה תהיה
רכיב בשלשה יכול להיות משאב (Resource) – זהו כל דבר שיש לו URI.
הרכיב יכול להיות גם מאפיין (Property) – מאפיין הוא משאב שיש לו שם.
הרכיב יכול להיות גם ערך של מאפיין (Property value).
ערך של מאפיין יכול להיות משאב אחר.
השימוש ב-XML מאפשר החלפת מידע על RDF בין סוגים שונים של מחשבים באמצעות סוגים שונים של מערכות הפעלה ויישומים.
במחשב ובמערכת משובצת מחשב, פעולת ריסט היא קיצור למילה ריסטרט (באנגלית restart) המשמשת לחילוצו של המחשב ממצב תקלה (באג) שנקלע אליו, באמצעות אתחולו, כך שהוא חוזר למצבו ההתחלתי.
פעולת ריסט גורמת להפסקת פעולתן של כל התוכניות הפועלות באותה עת, ולטעינתה מחדש של מערכת ההפעלה.
הפעולה נעשית בדרך כלל במענה לתקלה המשבשת את פעולת מערכת ההפעלה, באופן שהיא אינה מתפקדת כראוי.
מצבי תקלה קלים יותר, שאינם פוגעים במערכת ההפעלה, מאפשרים הפעלה מחדש של התוכנית הפגומה לבדה, בלי לפגוע בתפקוד הכולל של המחשב.
לעיתים, אף שפעולת מערכת ההפעלה משובשת ומצריכה ריסט, עדיין ניתן לתת למערכת ההפעלה הוראה לבצע את פעולת הריסט ("ריסט רך" - ריסט בתוכנה).
במצבים קשים יותר, פעולת הריסט נעשית באמצעות לחיצה על כפתור מתאים במארז המחשב ("ריסט קשה" - ריסט בחומרה).
תדירות ביצוע פעולת ריסט מהווה מדד לחוסנה של מערכת המחשב, ובפרט לחוסנה של מערכת ההפעלה.
אתגר מובהק של מפתחי מערכת הפעלה הוא להביא את מספר פעולות הריסט בה למינימום.
במערכת הפעלה נתונה, אתגר דומה של מתקיניה ומתפעליה הוא ליצור קונפיגורציה שבה מספר פעולות הריסט יהיה מזערי.
במבחני קבלה הנערכים לתוכנה חדשה, כחלק מתהליכי הבטחת האיכות שלה, מצבים שבהם היא גורמת לצורך בריסט מהווים כישלון במבחן.
ביצוע ריסט גורם לאתחול המחשב ללא שמירה של הנתונים המשמשים את התוכניות הפעילות, ובכך גורם לאובדן מידע שטרם נשמר.
בעת ביצוע ריסט במחשב אישי, הנפגע מכך הוא המשתמש במחשב זה.
בעת ביצוע ריסט בשרת, נפגעים מכך כל המנסים להשתמש בשירותי השרת באותה עת.
לחיצה על כפתור הריסט במחשב אישי היא עניין פשוט, שהרי המשתמש נמצא בסמוך למחשבו.
לחיצת ריסט בשרת אינה כה פשוטה, משום שלעיתים השרת נמצא בחוות שרתים מרוחקת - בקומה אחרת או בעיר אחרת.
להתמודדות עם בעיה זו ניתן לצייד חוות שרתים באמצעים לביצוע ריסט מרחוק, בתקשורת.
גרסאותיה הראשונות של מערכת ההפעלה "חלונות" נודעו במסך "המוות הכחול" שהוצג בהן לעיתים קרובות, ופירושו היה שיש לבצע ריסט.
Resident Evil ("האויב שבפנים", ידוע ביפן בשם Biohazard) הוא זיכיון משחקי הישרדות אימה יפני, הכולל גם סרטי לייב אקשן באותו שם, סרטי אנימציה בהנפשה ממוחשבת, חוברות קומיקס, נובלות גרפיות ומגוון רחב של מרצ'נדייזינג.
הסדרה פותחה בידי קאפקום ונוצרה על ידי שינג'י מיקאמי בהשראת סרטי "ליל המתים החיים" של ג'ורג' רומרו, והיא מתמקדת בהתפרצות זומבים ומפלצות אחרות שנוצרו בידי חברת תרופות מרושעת בשם "תאגיד אמברלה".
המשחק המקורי יצא בשנת 1996 והוביל למספר רב של המשכונים מז'אנרים נוספים לאימה, בהם פעולה, מחקר ופתירת תעלומות.
קוויי העלילות שבמשחקים קיבלו השראה מסרטי אימה ופעולה, והסדרה עצמה הביאה לפופולריות משחקי הישרדות אימה אחרים וסרטי זומבים משנות ה-90 המאוחרות.
נכון לסוף שנת 2019, סדרת המשחקים היא הזיכיון המצליח ביותר של חברת קאפקום, עם היקף הכנסות של למעלה מ-95 מיליון עותקים.
בנוסף לכך, סרטי "האויב שבפנים" נכנסו לספר השיאים של גינס משום היותם המכניסים ביותר לסרטים המבוססים על משחקי וידאו.
נכון ל-2019, הסדרה כוללת 31 משחקים.
דמותו של נמסיס מסדרת המשחקים ממוקמת במקום ה-59 ברשימת הנבלים הגדולים ביותר במשחקי וידאו, לפי IGN.
בשנת 2025, מגזין רולינג סטון דירג את המשחק "Resident Evil 4" במקום השביעי ברשימת 25 משחקי הפלייסטיישן 2 הגדולים של כל הזמנים ובמקום ה-27 ברשימת 50 משחקי הוידאו הגדולים בכל הזמנים.
בסוף שנת 1994 התכוננו מפיצי המשחק לשווק אותו בארצות הברית אך נוצר קושי לשווק אותו בשם Biohazard משום שזה כבר היה בשימוש בידי משחק DOS ולהקת הארדקור פאנק.
המשחק יצא לשווקים במערב בשנת 1996 בשם Resident Evil לקונסולות המשחק פלייסטיישן ו-Sega Saturn.
עם יציאתו, המשחק המקורי עזר להטביע את המושג "הישרדות אימה", והצלחתו הביאה ליצירתם של שני משחקי המשך, Resident Evil 2 בשנת 1998 ו-Resident Evil 3: Nemesis בשנת 1999 - כאשר שלושתם שווקו לפלייסטיישן ול-Microsoft Windows.
המשחק הבא בסדרה - Resident Evil - Code: Veronica שוחרר בשנת 2000 לקונסולת דרימקאסט.
משחק זה זכה בהמשך לשדרוג והרחבה משמעותיים כאשר שווק גם לקונסולות הפלייסטיישן 2 ונינטנדו גיימקיוב, בשם Resident Evil - Code: Veronica X, וגם לגרסה בהפרדה גבוהה בספטמבר 2011 לקונסולות הפלייסטיישן 3 ו-Xbox 360.
למרות ההכרזה המוקדמת שהמשחק הבא בסדרה ייצא לקונסולת הפלייסטיישן 2 - דבר שגרם ליצירתו של משחק שאינו קשור Devil May Cry - יוצר המשחקים שינג'י מיקאמי החליט לשווק את המשחקים הבאים אך ורק לקונסולות הגיימקיוב.
שלושת המשחקים הבאים (רימייק למשחק המקורי בשנת 2002, משחק הפריקוול Resident Evil Zero, ומשחק ההמשך Resident Evil 4 שיצא בשנת 2005) יצאו לקונסולות הגיימקיוב, כאשר רק המשחק הרביעי שוחרר גם בגרסאות פלייסטיישן 2, Microsoft Windows ו-Wii.
באותה שנה יצא המשחק החמישי בסדרה למערכת Microsoft Windows ולקונסולות פלייסטיישן 3 ו-Xbox 360, וזכה להיקף מכירות גבוה במיוחד למרות ביקורות מעורבות.
בשנת 2003 יצא משחק הרשת Resident Evil Outbreak לקונסולת פלייסטיישן 2, והציג מספר עלילות אפיזודיות אשר מתרחשות בעיר ראקון סיטי בין המשחק השני לשלישי.
היה זה המשחק הראשון בסדרה שכלל משחקיות שיתופית.
המשחק Resident Evil Gaiden משנת 2001 היה משחק תפקידים ממוחשב מז'אנר הפעולה-הרפתקה, ששוחרר לקונסולת Game Boy Color.
בנוסף, יצאו מספר משחקי מובייל באמריקה הצפונית ואירופה.
בתערוכת E3 2009 הוכרז כי ייצא משחק נייד לקונסולת PlayStation Portable, שתהיה בו אווירה שונה משאר משחקי הסדרה, אך מאז יציאתו בוטלה.
במרץ 2011, חברת קאפקום חשפה משחק ירי בגוף שלישי בסדרה, Resident Evil: Operation Raccoon City, שיצא למערכת ההפעלה Microsoft Windows ולקונסולות פלייסטיישן 3 ו-Xbox 360 במרץ 2012. עוד באותה שנה יצאו המשחק Resident Evil Revelations לקונסולת נינטנדו 3DS ומשחק שישי בסדרה, Resident Evil 6.
בשנת 2013, מפיק המשחקים אמר שהזיכיון יחזור להתמקדות באלמנטים של אימה ומתח מאשר פעולה, שהייתה נחלת המשחקים האחרונים.
משחק ההמשך Resident Evil: Revelations 2 יצא במרץ 2015 והיה משחק אפיזודי שהתרחש בין מאורעות המשחק החמישי והשישי, כאשר בעקבותיו יצא משחק מרובה משתתפים בשם Umbrella Corps ביוני 2016 והתרחש באותו יקום בדיוני.
המשחק השביעי בסדרה, Resident Evil 7: Biohazard יצא למערכת ההפעלה Microsoft Windows ולקונסולות פלייסטיישן 4 ו-Xbox One בינואר 2017. המשחק חזר לשורשי ההישרדות-אימה, השתמש בפרספקטיבה בגוף ראשון והתרחש באחוזה ממוטטת בלואיזיאנה.
שלא כמו המשחקים החמישי והשישי, המשחק התמקד בהישרדות-אימה ולא בפעולה.
משחק רימייק ל-Resident Evil 2 יצא למערכת ההפעלה Microsoft Windows ולקונסולות פלייסטיישן 4 ו-Xbox One בינואר 2019. המשחק השתמש באותו מנוע גרפי מובנה של קאפקום בדומה למשחק השביעי, והוא עקף את מכירות המשחק המקורי עם למעלה מחמישה מיליון עותקים.
בעקבות הצלחתו, קאפקום חשפה משחק רימייק נוסף למשחק השלישי, שיצא בדצמבר 2019 והשתמש במשחקיות מרובת משתתפים.
קו העלילה הראשי עוקב אחר קבוצת אנשים הנאבקים בתאגיד אמברלה ובדמויות הקשורות אליו אשר פיתח את נגיף הטי, שמסוגל לשנות בני אדם לזומבים ולגרום למוטציה המשנה יצורים חיים למפלצות מעוררות אימה.
במהלך הסדרה מופיעים רבות במפתיע כלבים זומבים.
תקריות הר ארקלאי וראקון סיטי
עלילת שלושת משחקי הסדרה המקוריים מתרכזת בהתפרצות נגיף הטי בהרי ארקלאי והתפשטותו לעיר הבדיונית ראקון סיטי הסמוכה להם.
המשחק הראשון משנת 1996 עוקב אחר הפרוטגוניסטים כריס רדפילד וג'יל ולנטיין, חברי השירות המיוחד לטקטיקה וחילוץ (Special Tactics And Rescue Service, בקיצור S.T.A.R.S) שלכודים באחוזה בהרים ומנסים לאתר ניצולים של צוות בראבו מיחידתם.
הם מגלים שהאחוזה מסתירה בסיס סודי של תאגיד אמברלה המפתח את נגיף הטי כאשר מטרתו הסופית היא יצירת נשק ביולוגי שידוע בשם טיראנט (מכאן נובע שם הנגיף).
על השחקן לשוטט ברחבי האחוזה בתור אחת מהדמויות הראשיות, כשהוא נעזר בלוחם ה-SWAT הוותיק בארי בורטון ובחברת היחידה רבקה צ'יימברס עד אשר הם נבגדים בידי קפטן היחידה אלברט וסקר, שתכנן לגנוב את נגיף הטי.
בהמשך נדמה היה שטיראנט הרג את וסקר, אך הוא שרד וזמם את המשך ההתפתחויות מאחורי הקלעים.
משחק הפריקוול Resident Evil Zero מפרט את האירועים שהובילו למאורעות המשחק הראשון ועוקב אחר רבקה צ'יימברס כשהיא מוצאת את עצמה נפרדת מחברי צוות בראבו וחוברת לאסיר הנמלט בילי כהן, חייל לשעבר בסיירת חיל הנחתים אשר הואשם על לא עוול בכפו.
המשחק השני ממשיך מספר חודשים לאחר מאורעות המשחק הראשון כאשר חולדות מתחילות להדביק את אוכלוסיית ראקון סיטי עם נגיף הג'י.
השחקן מסוגל לשחק בתפקיד קלייר רדפילד - אחותו של כריס, והשוטר הטירון ליאון ס.
קנדי ממשטרת ראקון סיטי עם תחילת ההתפרצות ועליו להימלט מהעיר הנגועה כאשר בו זמנית עליו להתעמת מול המדען המטורף ויליאם בירקין שאחראי לפיתוח נגיף הג'י.
המשחק השלישי מתרחש לפני ואחרי אירועי המשחק השני ומתמקד בבריחתה של ג'יל ולנטיין מראקון סיטי כאשר בעקבותיה רודף נשק ביולוגי נוסף של תאגיד אמברלה, המפלצת נמסיס.
במשחק זה מופיעה דמות משנה בדמותו של קרלוס אוליברה, שכיר חרב וחבר בקבוצת גרילה דרום אפריקאית, אשר עוזר לג'יל ולנטיין להימלט מראקון סיטי.
העלילה מסתיימת בטיהורה של ראקון סיטי באמצעות פיצוץ אטומי.
המשחק Resident Evil - Code: Veronica עוקב אחר מסעה של קלייר רדפילד אחרי הימלטותה מראקון סיטי.
היא נלכדת בעקבות ניסיון פריצה למתקן אמברלה בפריז ומועברת לאחד ממתקני המחקר של התאגיד.
המתקן מותקף בידי כוחותיו של אלברט וסקר ועד מהרה מתפשט בו נגיף הטי.
קלייר נמלטת ומתחילה לחפש אחר אחיה כריס, בו בזמן שהיא נאלצת להתמודד עם מדענית המחקר אלקסיה אשפורד ואחיה התאום אלפרד.
ללא ידיעתה, כריס עושה את דרכו לאי ומאתר אותה במתקן אמברלה באנטארקטיקה.
בסיומו של המשחק, כריס מביס את אלקסיה, שהונדסה גנטית בידי אביה, מתעמת עם וסקר ונמלט ביחד עם קלייר.
המשחק Resident Evil 4 עוקב אחרי משימתו של ליאון ס.
קנדי להציל את בתו של נשיא ארצות הברית, אשר נלכדה בידי לוס אילומינדוס - כת מספרד המונהגת בידי אוסמונד סאדלר.
על ליאון להתמודד עם תושבי הכפר הנגועים בטפיל הרצחני לאס פלאגאס, וזאת בניגוד לזומבים הנגועים בנגיף הטי.
המשחק Resident Evil 5 מתמקד במאמציו של כריס רדפילד לעצור את מכירתם של כלי נשק ביולוגיים בלתי חוקיים באפריקה, והוא נעזר בתושבת המקומית שיבה אלומאר, סוכנת קבוצה הפועלת נגד טרור ביולוגי.
כלי הנשק הביולוגים פותחו באמצעות השימוש בלאס פלאגאס.
עם ההתפתחות העלילתית מתגלה שאלברט וסקר מתכנן להשמיד את האנושות עם נסיוב ויראלי המבוסס על נגיף פרוגניטור ונוגדנים של נגיף הטי הידועים בשם "אורובורוס".
המשחק Resident Evil 6 מתמקד במספר פרוטגוניסטים, ביניהם ליאון ס.
קנדי, כריס רדפילד, האנטי-גיבורה המסתורית אדה וונג וג'ייק מיולר, שכיר חרב עצמאי ובנו של אלברט וסקר.
השחקן מוצא את עצמו באמצעה של מתקפה טרוריסטית באמצעות כלי נשק ביולוגיים, מה שמוביל להפיכת נשיא ארצות הברית לזומבי.
העלילה מביאה את השימוש בנגיף סי בידי הסוכנות לביטחון לאומי כדי לזרוע פחד באוכלוסייה המקומית.
במשחק Resident Evil 7: Biohazard, השחקן שולט בדמותו של אית'ן וינטרס, אזרח אמריקאי שמחפש אחר אשתו ונאלץ להגן על עצמו מפני משפחה מוזרה באחוזה הנטושה לכאורה של משפחת בייקר בלואיזיאנה.
המשחקיות חוזרת לשורשי ההישרדות-אימה שהייתה ידועה בשלושת המשחקים הראשונים, ושמה דגש על חקר הסביבה במבט גוף ראשון.
למשחק יצאו שני תכנים להורדה, כאשר הראשון מתמקד בפעולה ומחזיר את דמותו של כריס רדפילד והשני באימה ומתמקד בדמותה של זואי בייקר.
במשחק השמיני, Resident Evil: Village השחקן חוזר לשלוט בדמותו של אית'ן וינטרס.
שלוש שנים לאחר המשחק הקודם, אית'ן ומיה עברו בעזרת כריס רדפילד לאירופה.
אולם, טרגדיה מתרחשת כאשר כריס רוצח את מיה וחוטף את אית'ן ובתו התינוקת רוזמרי לכפר אירופאי מושלג הנגוע במפלצות חדשות.
כעת, על אית'ן להציל את בתו ולנצח את הכוח האפל שמעוניין בה מסיבות לא ידועות.
משחקים נוספים בסדרה עוקבים אח הימלטותם של הגיבורים הראשיים.
עלילתם של סרטי האנימציה Resident Evil: Degeneration משנת 2008, Resident Evil: Damnation משנת 2012 ו-Resident Evil: Vendetta משנת 2017 מתרחשים בין המאורעות של המשחקים הראשיים.
בנוסף למשחקי מחשב, עלילת Resident Evil תורגמה למגוון מדיות אחרות כסרטי קולנוע, קומיקסים ונובלות גרפיות.
בשנת 1997, חברת מארוול קומיקס פרסמה פרולוג במהדורה מוגבלת המבוסס על המשחק המקורי.
חוברת קומיקס זו ניתנה בחינם כחומר שיווקי במשחק הפלייסטיישן.
בשנת 1998, חברת ויילדסטורם קומיקס של ג'ים לי החלה בהרצת חוברות קומיקס המבוססות על שני המשחקים הראשונים בסדרה, שנקראה "האויב שבפנים: מגזין הקומיקס הרשמי" ואשר נמשכה כחמש חוברות.
ארבע הראשונות פורסמו בידי אימג' קומיקס, בעוד האחרונה בידי ויילדסטורם.
כל חוברת כללה מקבץ של סיפורים שהיו עיבודים למאורעות המשחקים, כמו גם סיפורים נוספים שקשורים.
חברת ויילדסטורם פרסמה גם מיני סדרה בשם "האויב שבפנים: אש וקרח", אשר גוללה את סיפורו של צוות צ'ארלי, שנוצר במיוחד עבור הקומיקס.
חברת ויילדסטורם גם פרסמה אוסף של ארבע נובלות גרפיות המכילות עיבודים סיניים למשחק השלישי ול"קוד ורוניקה".
בשנת 2009, חברת ויילדסטורם פרסמה פריקוול בן שש חוברות למשחק החמישי ועסקה בשניים מחברי הארגון הבלתי רשמי נגד טרוריזם BSAA.
שישה עיבודים קולנועיים בלייב אקשן הופקו, נכתבו ובוימו בידי פול וו.ס.
סדרת הסרטים אינה עוקבת אחר עלילות המשחקים אך היא כוללת מספר דמויות מהם.
הפרוטגוניסטית הראשית היא אליס, דמות מקורית שנוצרה עבור הסרטים.
למרות ביקורות שליליות ממבקרי קולנוע, סדרת הסרטים הניבה רווחים של למעלה ממיליארד דולרים.
נכון להיום מדובר בעיבודים היחידים למשחק מחשב שהגדילו את היקף הרווחים עם כל סרט שיצא.
סדרת הסרטים גם מחזיקה בתארים "הסדרה הארוכה והמצליחה ביותר לעיבודי לייב אקשן של משחקי וידאו" בספר השיאים של גינס לשנת 2012. בסדרת הסרטים מככבים מילה יובוביץ' בתפקיד אליס, עודד פהר בתפקיד קרלוס אוליברה, סיינה גילורי בתפקיד ג'יל ולנטיין, ונטוורת' מילר בתפקיד כריס רדפילד, יוהאן אורב בתפקיד ליאון ס.
קנדי, אלי לרטר בתפקיד קלייר רדפילד ולי בינגבינג בתפקיד אדה וונג.
בשנת 2021 עלה הסרט "האויב שבפנים: ברוכים הבאים לראקון סיטי" לשירות הזרמת המדיה נטפליקס בכיכובם של קאיה סקודלריו כקלייר רדפילד, רובי אמל ככריס רדפילד, טום הופר כאלברט וסקר ואוון ג'וגיה כלאון קנדי.
סדרת טלוויזיה שמבוססת על סדרת הסרטים עלתה לשידור במהלך 2020 בשירות להזרמת תוכן נטפליקס.
ארבעה סרטי אימה-סייברפאנק בהנפשה ממוחשבת הופקו לסדרת המשחקים, בכיכובם של ליאון ס.
קנדי, קלייר רדפילד ואדה וונג נוסף על דמויות חדשות לקאנון.
לאורך השנים, מספר חברות צעצועים רכשו את הזכויות לזיכיון "האויב שבפנים", כשכל אחת משווקת ליין של אקשן פיגרס ומודלים לאספנות משלה.
חברות אלה כוללות בין היתר את טוי ביז, פאליסדס טויס, NECA והוט טויס.
חברת "טוקיו מארוי" המתמחה ביצור צעצועי איירסופט ומודלים מיניאטוריים יצרה העתקים מדויקים של כלי הנשק מסדרת המשחקים.
מרבית משחקי הסדרה קיבלו ביקורות חיוביות, כאשר המשחק הראשון, השני והרביעי אף זכו בפרסי הוקרה על היותם משחקי השנה.
עם היקף מכירות של למעלה מ-95 מיליון עותקים, ערוץ הגיימרים G4 קרא לסדרת המשחקים "המצליחה ביותר בתולדות הגיימינג".
המשחק המקורי קיבל ציון 91 מתוך 100 באתר הביקורות Metacritic.
מגזין המחשבים GameSpot ציין אותו בתור "אחד מאותם משחקים נדירים שמבדר לראותם באותה מידה שמשחקים בהם".
מגזין GamePro תיאר את העלילה ואת הסינמטוגרפיה כמגוחכים ביותר, אך הוסיף שההתקדמות המסקרנת של המשחקיות והאתגר שבקרבות ובחידות הופכות בהצלחה את המשחק למפחיד ביותר.
מבקרי המגזין Electronic Gaming Monthly שיבחו את הגרפיקה והסאונד הריאליסטים ואת האפשרות הייחודית לגלם שתי דמויות, וציינו בנוסף כי "המשחק נראה בתחילה כחיקוי של Alone in the Dark (משחק באותו ז'אנר משנת 1992) אך מדובר בחוויה חדשה לגמרי...
האלמנט שמושך את השחקן הוא מוטיב הפחד.
אחרי חלופת מהלומות עם הזומבי הראשון, מהר מאוד תהסס לחלוף על פני יתר המסדרונות הלא ממופים באחוזה".
המשחק השני קיבל ציון 89 מתוך 100 באתר הביקורות Metacritic, ששיבח את האווירה, התפאורה, הגרפיקה והסאונד במשחק, אך מתח ביקורת על השליטה בכפתורי המשחק, עבודת הדיבוב ומספר אלמנטים במשחקיות.
מבקרי המגזין Electronic Gaming Monthly הסכימו שמדובר במשחק טוב יותר מקודמו שעולה עליו בכל האספקטים (משחקיות, גרפיקה, הגרפיקה ועומק הפרטים, סאונד, אווירה מפחידה וסיפור מותח).
עם צאתו של המשחק השלישי לקונסולת הפלייסטיישן, מגזין GameSpot שיבח את המשחק באומרו שמדובר במשחק המתוחכם והשאפתן ביותר עד כה מבחינת גרפיקה ומשחקיות.
מגזין Official UK PlayStation Magazine קרא למשחק "קלאסיקה מודרנית" ומציין שהמשחק "יוצר סביבה אמינה, מאכלס אותה במגוון רב של יריבים מרושעים ומשתמש בפרוור האורבני של ראקון סיטי כדי לחדד את התעלומות הזדוניות שבו".
המשחק הוכרז בשנת 2005, השנה בה המשחק הקודם בסדרה, Resident Evil 4, יצא לאור.
העלילה סובבת סביב חקירה בעקבות איום בטרור, אשר מנוהלת על ידי סוכני ה-Bioterrorism Security Assessment Alliance, כריס רדפילד ושיבה אלומר בקיג'וג'ו, מחוז בדיוני באפריקה.
כריס לומד כי עליו להתעמת עם עברו בצורת אויבו, אלבר וסקר ושותפתו לשעבר, ג'יל ולנטין.
המשחקיות של Resident Evil 5 זהה למשחק הקודם בסדרה, אף על פי שהוא הראשון בסדרה שתוכנן למשחק שיתופי של שני שחקנים.
כמו כן הוא המשחק הראשון בסדרה אשר נטש את סוגת ההישרדות אימה, כאשר הביקורות ציינו כי המשחקיות דומה יותר למשחק פעולה.
זהו גם המשחק הראשון בסדרה אשר משתמש בלכידת תנועה ובמערכת מצלמות וירטואליות.
מספר מפתחים אשר היו מעורבים בפיתוח המשחק הראשון בסדרה, Resident Evil, השתתפו בפיתוח המשחק.
גרסת המחשב האישי פותחה על ידי חברת Mercenary Technology.
Resident Evil 5 זכה לביקורות חיוביות, אף על פי שהביקורות ציינו לשלילה את מכניקת השליטה בדמויות וטענו כי קיימת במשחק גזענות, אך הדבר נחקר על ידי BBFC ולא נמצאה אמת בכך.
נכון לספטמבר 2020, נמכרו למעלה מ-7.7 מיליון עותקים של המשחקים.
גרסה מיוחדת למשחק, הנקראת "הגרסה המוזהבת" (Gold Edition) נמכרה בלמעלה מ-4.2 מיליון עותקים, כך שסך העותקים של המשחק שנמכרו מזנק ל-11.9 מיליון.
זהו המשחק הנמכר ביותר בסדרת המשחקים וכן עד מרץ 2018 היה המשחק הנמכר ביותר שפותח בלעדית על ידי קאפקום, עד שזה הפסיד את התואר למשחק הווידאו Monster Hunter: World.
ב-2016 יצא לאור משחק ההמשך, Resident Evil 6.
Resistance: Fall of Man הוא המשחק הראשון בסדרת משחקי ירי בגוף ראשון שנמכר למשחק בקונסולת הפלייסטיישן 3. זהו משחק מדע בדיוני, שפותח על ידי חברת המשחקים Insomniac Games.
העלילה מתרחשת בציר זמן חלופי בשנת 1951, בו השחקן מגלם את דמותו של חייל אמריקאי בשם נתן הייל (Nathan Hale) הנשלח יחד עם כוחות ההתנגדות האמריקאים אל הממלכה המאוחדת על-מנת לנסות לדחוק משם פולשים חייזרים מסתוריים.
המשחק הופץ באמצעות קונסולת פלייסטיישן 3 בלבד.
הוא הופץ לראשונה ב-11 בנובמבר 2006 ביפן ולאחר מכן ב-14 בנובמבר 2006 בארצות הברית וב-23 במרץ 2007 באירופה.
המשחק זכה במספר פרסים והיה למשחק הפלייסטיישן 3 הראשון שמכר מעל מיליון עותקים.
המשחק עורר מאבק בין חברת סוני ו-Insomniac Games לבין הכנסייה האנגליקנית, שטענה שהמשחק עושה שימוש בצילומים פנימיים לא חוקיים של קתדרלת מנצ'סטר ומעודד אלימות בתוך הקתדרלה, מאחר שאחד הקרבות הקשים ביותר במשחק מתרחש בקתדרלה וסביבתה.
בהיסטוריה החלופית של עולם המשחק, לאחר מלחמת העולם הראשונה העולם הגיע למצב של שלום עולמי ושיתופי פעולה בין-לאומיים רבים, שמנעו את השפל הגדול, את עלייתה לשלטון של המפלגה הנאצית בגרמניה וכך גם את פריצתה של מלחמת העולם השנייה.
הסיפור מתחיל כאשר מזוהה מוקד רעש באזור סיביר, בהתאמה בזמן ובמיקום לאירוע טונגוסקה.
בנוסף מדווחים מספר פיצוצים ביולוגים בלתי מוסברים.
התקשורת של האימפריה הרוסית ממדרת את שאר העולם מהנעשה ונבנית חומה בין האימפריה הרוסית לאירופה.
החומה חוצה ערים וכפרים בין רוסיה למזרח אירופה.
בזמן לא מוגדר בשנות השלושים של המאה ה-20, תוך לילה בודד נהרסים כפרים וערים.
תחילה העולם חושב שמדובר בנשק רוסי סודי שיצא מכלל שליטה, אבל זה לא מסביר את הקור המוזר שמתחיל לשרור באזור רוסיה.
תושבים באירופה שמנסים להאזין לרדיו הרוסי נתקלים בהודעה מסתורית שאומרת: "אחווה, כוח, ואומץ...
בשנות השלושים חיידק חייזרי ממקור לא מזוהה בשם כימרה מכה ברוסיה, כל מי שנפגע ממנו הופך לאחד מבני הגזע החייזרי.
בשנת 1949 גזע הכימרה מתחיל להתפשט גם באירופה, ומשתלט עליה תוך מספר שבועות.
באוקטובר 1950 גם בריטניה נכבשת על ידיהם.
ביולי 1951 נשלח כוח התנגדות הכולל 5,000 חיילים אמריקניים אל בריטניה, על-מנת לשחרר את בריטניה ולקבל נשק מיוחד שאמור לשמש נגד הכימרה.
זמן קצר לאחר שהכוחות האמריקניים נוחתים ביורק הם מותקפים על ידי טפילים קטנים שמדביקים אותם בווירוס הכימרה ומכניסים אותם לתרדמת (קומה).
היחיד שמתעורר מהתרדמת הוא חייל בשם נתן הייל.
עקב המתקפה חל אצלו שינוי בהתנהגות צבע האישונים אשר מתחלף אחת לזמן לצהוב.
בנוסף, הייל בעל מד חיים גבוה יותר והתאוששות מהירה יותר מאדם רגיל - מד החיים שלו עולה 25% מעל אדם רגיל תוך פרק זמן קצר אם אינו נפגע.
בהמשך נשלחים כלי רכב מעופפים שאוספים את כל החיילים שנדבקו מהטפילים ומעבירים אותם אל גרימסבי, שם הם מוכנסים לפקעות בהן תהליך ההפיכה לכימרה מהיר יותר.
בגרימסבי הייל מחליט להמשיך במשימתו ופוגש מספר חיילים בריטיים, ביניהם את קפטן רייצ'ל פארקר (הקריינית של המעברונים במשחק) ועוזר לה לצאת.
לאחר-מכן הייל והכוחות הבריטיים לוקחים את הנשק הסודי אל מפקדה של כוחות ההתנגדות.
שזמן קצר לאחר-מכן המפקדה מותקפת על ידי הכימרה.
במפקדה הייל מגלה שהנשק הסודי הוא למעשה סוג של כימרה שמכונה בשם "מלאך" על ידי הכוחות הבריטיים.
לטענתם, המלאך הוא יצור הכימרה החזק ביותר ולו יכולת שליטה בשאר הכימרות באמצעות טלפתיה.
הייל פותח את המכל בו נמצא המלאך וזה מנסה להשתלט על הייל שהורג אותו באמצעות ירייה בראשו בעזרת רובה הסער שלו.
לאחר שהמלאך מת הייל יוצא מהמפקדה ופוגש שוב את רחל והכוחות הבריטיים.
הייל ממשיך במשימתו ופוגש בנוטינגהאם את סגן סטפן\סטיבן קרטרויט, חייל הקומנדו הבריטי (שרחל פארקר מכנה כחייל הקומנדו הבריטי הטוב ביותר).
ביחד הם מגלים שהכימרה ביססו סדרה של מגדלי מתכת, כולם מחוברים על ידי סדרה של תעלות תת-קרקעיות.
בנוסף לכך הם מגלים שהמגדלים נחפרו ולא הוקמו, דבר שמוסיף מסתוריות למקור הכימרה.
הייל מחליט להיכנס לתעלות ומגלה שהמגדל הראשי של הכימרה נמצא בלונדון, ובשל הקשר שלו לשאר גזע הכימרה הוא מגלה שהשמדת המגדל בלונדון תגרום להבסת הכימרה בבריטניה.
הייל מודיע לרחל פארקר על כך ובתגובה היא מאחדת כוחות בריטיים ואמריקניים, לכימרה יש רובוטים ענקיים ובעלי עוצמה הנקראים "ציידים" ומצויים קרוב ללונדון.על כן, הכוחות הלוחמים צריכים להצטייד בטנקים רבי עוצמה על מנת להילחם ברובוטים.
לאחר שהכוחות מגיעים ועוזרים להייל להילחם בציידים הם מתחילים לעבור בגשרים המובילים אל המגדל כשהם רואים שאחריהם מתקדמים ציידים נוספים.
על-מנת למנוע מהציידים להשיג אותם הם נאלצו להרוס את הגשרים, כשעל חלקם עוד ניצבו הציידים.
בזמן שכוחות ההתנגדות מתקיפים את הכימרה סביב למגדל הייל וסגן קרטרויט מנסים להיכנס למגדל.
כשהכוחות מעריכים שאין להם סיכוי מול הכימרה הם שולחים מספר חיילים נוספים יחד עם הייל וסגן קרטרויט אל תוך המגדל.
לפני שהייל נכנס לתוך המגדל קרטרויט נורה ונפצע קשה, לבקשתו הייל ממשיך ונכנס למגדל.
הייל יחד עם שאר החיילים שנכנסו למגדל צריכים להשמיד היכל ובו כור אטומי, שנמצא בקצה המגדל.
לאחר שהייל הורס את הכור המגדל מתחיל להיהרס.
רייצ'ל מגיעה עם מסוק אל פתח המגדל בכוונה לאסוף את הייל ושאר החיילים, אבל הטייס מחליט לטוס מהאזור במהירות, בדיוק כמה שניות לפני שהמגדל מתפוצץ.
הפיצוץ הרס את המגדל וסביבתו, כשחוץ מיחידות הכימרה גם חוסלו המלאכים ששהו במגדל.
רחל אומרת שיצורי כימרה החלו לצאת מכל מיני מקומות ולהיחשף, כשדקות לאחר-מכן הם גוססים ומתים.
הצבא מחשיב את הייל כנהרג בפועל, אף על פי שרחל בטוחה ששמעה בקשר את קולו של הייל זמן קצר לאחר הפיצוץ והיא מרגישה ומאמינה שהוא הצליח לשרוד.
בסצנה האחרונה נראה הייל מהלך באזור הררי ומושלג כשבידו רימון בודד.
מסוק נוחת קרוב אליו וממנו יוצאים מספר חיילים לא מזוהים בחליפות מיוחדת, שמתקרבים וסובבים את הייל.
תחילה הייל נלחץ ומחזיק את הרימון קרוב לגופו, אבל זמן קצר לאחר-מכן הוא משליך את הרימון ונותן לחיילים לאסוף אותו.
המשחק מוצג מנקודת מבטו של נתן הייל.
בצדו השמאלי-תחתון של המסך ממוקם מד החיים.
מד החיים יורד לאחר פגיעה ועם הזמן לאחריה מתחיל להתמלא.
בצדו הימין-תחתון של המסך נמצא מידע על הנשק, כמות הרימונים, המחסניות, ועוד.
לרוב בשלבים אין משימות כלשהן ובדרך-כלל על השחקן לעבור מסלול מסוים שבדרך הוא צריך להתמודד עם האויבים השונים במשחק.
במהלך המשחק השחקן יכול למצוא ציוד כגון מחסניות נוספות, כלי נשק, ומכלים שמוסיפים חיים ברגע שלוקחים אותם.